Skundinavya

Skundinavya (s tadanict : Skandinavien , s tnurvijit : Skandinavia , s taswidt : Skandinavien ), d temnaḍt n Turuft n Ugafa deg-s Sswid , Nuṛvij , Danmaṛk ed tikkwal deg-s daɣen Finland , Island ed Tigzirin n Faru [ 1 ] .

Amezruy

Seg taggara n uzarmezruy , igduden n Skundinavya sɛin yiwen laṣel ɣef tuddsa tinmettiyin ed ɣer teflas timasɣanin tinaṣlin, tinmettiyin tefellaḥin ur ssinent ara tissumga. Di leqrun wis 8 d wis 11 , tella tiwayin n iskundinavyen deg Turuft (Viking) ed iskundinavyen i bdan unermes akked idelsan Utaram ed Tamasiḥit . Seg imiren, tigeldiwin n Nurvij, Sswid ed Danmaṛk nnuɣent wway-gar-asent [ 2 ] .

Tadukli n Kalmar (1397-1520) teffeɣ tadukli tasertit n tlata n tigeldiwin-nni, umaɛna Sswid ed Danmaṛk nnuɣent ɣef iḥekmen Ilel n Baltik [ 2 ] .

Takti n Tadukli n Skundinavya iban-d deg lqern wis 19 , ed tefka deg Ṭṭraḍ Amaḍlan Amezwaru ɣef Tamɣiwent n Trawsa [ 2 ] .

Deffir Ṭṭraḍ Amaḍlan Wis Sin , Sswid tetteṭṭef dima tasertit-ines n trawsa, ma Danmaṛk akked Nuṛvij tekcem ɣer Tuddsa n temsisit n ugafa anaṭlas (NATO) deg 1949 ed Finland testinyi aɣan n Paris akked Tadukli Tasuvyitit deg 1947 [ 2 ] .

Seg 1973 , Danmaṛk tekcem ɣer Tadukli Tuṛufit , d acu kan, Finland tekcem seg 1995 akked Sswid [ 2 ] .

Tasnamurt

Anezwu

Danmaṛk , wenẓul n Sswid ed ugemmaḍ umalu n Nuṛvij sɛant unezwu agarwan , ma talemmast n Skundinavya tesɛa unezwu amenẓaw . Kra n idurar n Nuṛvij ed Sswid sɛant n inezwu n Tundra akked tezɣal tegres, ma deg Island ed Grinland yella unezwu usfaylu [ 3 ] .

Idles

Tutlayin

Igduden n Skundinavya fehmen gar-asen mi yettmeslayen mebla lǧehd [ 4 ] . Tutlayin n Skundinavya d terbaɛt n tutlayin tiǧermanin deg-s tutlayin tatrarin : tadanict , taswidt , tnurvijit , tislandit ed tutlayt n Faru. S umata tutlayin-nni bḍant ɣef sin n tirbuyaɛ; tutlayin n Skundinavya n usammar ( tadanict ed taswidt ), tutlayin n Skundinavya n umalu ( tnurvijit , tislandit ed tutlayt n Faru) [ 5 ] .

Tazmilt